พ่วง 18 ล้อตัดหน้ารถทัวร์เมืองกาญจน์ เบรกไม่ทันชนอัดก็อปปี้คนขับเจ็บ
ภาพจาก มูลนิธิมิราเคิลออฟไลฟ์ประจำจังหวัดกาญจนบุรี,รถทัวร์ปรับอากาศชั้น 1 กาญจนบุรี-กรุงเทพฯ เจอรถพ่วง 18 ล้อบรรทุกตู้คอนเทอร์เนอร์ วิ่งเลี้ยวออกจากซอยริมถนนตัดหน้า เบรกไม่อยู่ชนอย่างจัง ทำให้คนขับรถทัวร์ขาทั้ง 2 ข้างติดอยู่หน้ารถต้องงัดออกนับชั่วโมง ส่วนผู้โดยสารเจ็บ 7 คน,เมื่อเวลา 19.20 น.ของวันที่ 4 ก.ค.60 ร.ต.อ.กิตติ วิเศษสิงห์ รองสารวัตร(สอบสวน) สภ.ลูกแก อ.ท่ามะกา จ.กาญจนบุรี ได้รับแจ้งจากศูนย์วิทยุ 191 ว่าเกิดอุบัติเหตุรถทัวร์ปรับอากาศชั้น 1 ของบริษัทเมืองกาญจน์ทัวร์ จำกัด ชนกับรถพ่วง 18 ล้อบรรทุกตู้คอนเทอร์เนอร์ ทำให้มีผู้ได้รับบาดเจ็บจำนวนหลายราย เหตุเกิดบนถนนแสงชูโต ฝั่งขาเข้า กทม.หมู่ 4 ต.ท่าไม้ อ.ท่ามะกา,หลังรับแจ้งจึงรีบเดินทางไปตรวจสอบที่เกิดเหตุพบรถทัวร์ปรับอากาศชั้น 1 สีฟ้าขาว คันที่ 81-21 หมายเลขทะเบียน 10-1338 กาญจนบุรี พุ่งชนรถพ่วง 18 ล้อบรรทุกตู้คอนเทนเนอร์ยี่ห้อฮีโน่ สีขาว หมายเลขทะเบียนตัวแม่ 70-6579 หมายเลขทะเบียนตัวลูก 70-7477 กาญจนบุรี ซึ่งเป็นรถของบริษัท บีแอนด์ เค จำกัด พบว่า รถทัวร์จอดอยู่ในสภาพด้านหน้าของรถพุ่งชนอัดก็อปปี้กับตู้คอนเทนเนอร์ที่รถพ่วง 18 ล้ออย่างจัง ทำให้คนขับรถทัวร์ปรับอากาศ และพนักงานสาวต้อนรับประจำรถ รวมทั้งผู้โดยสารอีก 6 คนที่นั่งมาทางด้านหน้า รวมทั้งสิ้น 8 คนได้รับบาดเจ็บ,เจ้าหน้าที่มูลนิธิมิราเคิล ออฟไลฟ์ ประจำ จ.กาญจนบุรี หลังทราบเหตุได้ระดมกำลังเดินทางมาข่วยเหลือใช้เครื่องตัดถ่างนำร่างผู้ได้รับบาดเจ็บทั้ง 8 รายออกมานอกรถเพื่อนำส่ง รพ.มะการักษ์ เบื้องต้นโชเฟอร์รถทัวร์ปรับอากาศได้รับบาดเจ็บสาหัส ขาทั้ง 2 ข้างถูกอัดก็อปปี้ติดอยู่กับตัวรถ เจ้าหน้าที่ก็สามารถนำร่างออกมาจากรถนำส่ง รพ. ล่าสุด อาการปลอดภัย,จากการสอบสวนเบื้องต้นทราบว่า รถทัวร์ปรับอากาศคันดังกล่าวเป็นรถที่วิ่งรับส่งผู้โดยสารเที่ยวสุดท้ายที่วิ่งรับผู้โดยสารจากท่ารถ บขส.เพื่อมุ่งหน้าไปส่งผู้โดยสารปลายทางที่กรุงเทพมหานคร ระหว่างทางที่วิ่งมาถึงจุดเกิดเหตุ ได้มีรถพ่วง 18 ล้อคันดังกล่าววิ่งเลี้ยวออกมาจากซอยริมถนนตัดหน้ารถทัวร์อย่างกระชั้นชิด จึงทำให้รถทัวร์พุ่งชนอัดก็อปปี้เข้าที่บริเวณด้านข้างขวาของรถพ่วง 18 ล้ออย่างจัง ทำให้คนขับและพนักงานต้อนรับบนรถ รวมทั้งผู้โดยสารที่นั่งมาทางด้านหน้าได้รับบาดเจ็บรวมทั้งสิ้น 8 คน ซึ่งเจ้าหน้าที่ตำรวจจะได้ติดตามสอบสวนเพื่อดำเนินการตามกฎหมายต่อไป.
รถทัวร์ปรับอากาศชั้น 1 กาญจนบุรี-กรุงเทพฯ เจอรถพ่วง 18 ล้อบรรทุกตู้คอนเทอร์เนอร์ วิ่งเลี้ยวออกจากซอยริมถนนตัดหน้า เบรกไม่อยู่ชนอย่างจัง ทำให้คนขับรถทัวร์ขาทั้ง 2 ข้างติดอยู่หน้ารถต้องงัดออกนับชั่วโมง ส่วนผู้โดยสารเจ็บ 7 คน
รถทัวร์ชน 18 ล้อ,รถทัวร์เมืองกาญจน์,อ.ท่ามะกา,กาญจนบุรี,รถพ่วงตัดหน้า,ข่าวทั่วไป